देहरादून। पिथौरागढ़ के एक गांव में 23 साल पहले ट्रैकिंग के लिए गए पांच युवकों के साथ घटी सच्ची घटना आज बड़े पर्दे पर नजर आएगी। फिल्म ‘टू नाइट्स इन सोल वैली’ शुक्रवार को दून के राजपुर रोड स्थित मल्टीप्लेक्स सिल्वर सिटी समेत देशभर के 40 सिनेमाघरों में रिलीज हो रही है। फिल्म में मशहूर कलाकार हेमंत पांडे मुख्य भूमिका में हैं। प्रेतात्माओं पर आधारित यह फिल्म तब मीडियाकर्मी हरीश शर्मा ने घटना के पीड़ित युवक के इंटरव्यू के आधार पर बनाई है।